Gaius Carrinas

Gaius Carrinas, natus mortuusque primo saeculo a.C.n., erat vir Romanus senatorii ordinis qui consulatum suffectum per duos ultimos menses anni 43 a.C.n. gessit. Bellis civilibus iam ab initio Octavianum secutus est.
 De gente 
Gaius Carrinas erat filius unius e ducibus Marianae factionisPlutarchus, Pompeius 7. qui et ipse Gaius Carrinas nominatus praeturam anno 82 a.C.n. gerebat, quo anno ad portam Collinam victus captus et iussu Syllae occisus estAppianus, Bell. civ. I,87-93.. Haec gens fortasse ex Etruria oriunda ante primum saeculum a.C.n. non memorata est.

 De cursu honorum 
Ut qui filius viri a Sylla proscripti erat magistratus petere ei diu non licuitCassius Dio LI,21.6. Tandem Caesare dictatore praetor factus est atque post praeturam in Hispaniam adversus Sextum Pompeium missus estAppianus IV,351.. Cum non multum effecisset provinciam Asinio Pollioni tradidit atque Romam rediit ubi mense novembri et decembri anni 43 a.C.n. consulatum cum Publio Ventidio collega gessitAb Octaviano designatus ? Certe collega Ventidius Bassus Marco Antonio favebat.. Anno 41 a.C.n. Octaviani legatus in Hispaniam iterum missus est ubi cum rege Boccho II bellum gessitAppianus V,103.. Anno 36 a.c.n. bello Siculo adversus Sextum Pompeium interfuit dum tribus legionibus imperatAppianus V,469.. Circa 31 a.C.n. proconsul Galliarum factus proximis annis et Morinos et Suevos qui Rhenum transierant devicit. De quibus pridie Idus Iulias anni 28 a.C.n. Romae triumphavitCassius Dio LI,21.6. Fasti triumphales..

 Notae 



Categoria:Consules
Categoria:Nati saeculo 1 a.C.n.
Categoria:Mortui saeculo 1 a.C.n.